Document ID: 31997D0737

KOMISSION PÄÄTÖS,
tehty 14 päivänä lokakuuta 1997,
eläinten terveyttä koskevista vaatimuksista ja eläinlääkärintodistuksista tuoreen lihan ja lihavalmisteiden tuonnissa Jugoslavian liittotasavallasta ja päätösten 81/547/ETY ja 97/222/EY muuttamisesta (ETA:n kannalta merkityksellinen teksti) (97/737/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna direktiivillä 96/91/EY (2), ja erityisesti sen 14, 16, 21 a ja 22 artiklan,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa 1 luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY (3), sellaisena kuin se on viimeksi muutettuna direktiivillä 96/90/EY (4), ja erityisesti sen 10 artiklan 2 kohdan c alakohdan yhdessä liitteessä I olevan 10 luvun kanssa,
sekä katsoo, että
Jugoslavian jakautumisen jälkeen on tarpeen vahvistaa erityiset eläinten terveyttä koskevat vaatimukset ja eläinlääkärintodistukset tuoreen lihan tuonnille Jugoslavian liittotasavallasta ja muuttaa nykyistä lainsäädäntöä vastaavasti; on tarpeen vahvistaa samanlaiset vaatimukset tuoreen lihan tuonnille entisestä Jugoslavian tasavallasta Makedoniasta muuttamalla komission päätös 81/547/ETY (5), sellaisena kuin se on viimeksi muutettuna päätöksellä 92/453/ETY (6),
yhteisön eläinlääkärien tekemän tarkastuskäynnin jälkeen vaikuttaa siltä, että eläinten terveydellinen tilanne Jugoslavian liittotasavallassa vastaa yhteisöön kuuluvien maiden tilannetta erityisesti lihan välityksellä tarttuvien tautien osalta,
Jugoslavian liittotasavallan vastuulliset eläinlääkintäviranomaiset ovat lisäksi vahvistaneet, että tämä maa on ollut vähintään viimeisten 12 kuukauden ajan vapaa karjarutosta, afrikkalaisesta sikarutosta, swine vesicular -taudista ja teschenintaudista (tarttuva sikahalvaus),
edellä mainittuja tauteja vastaan ei ole rokotettu vähintään 12 kuukauteen; Jugoslavian liittotasavallassa rokotetaan klassista sikaruttoa vastaan; siellä esiintyy klassista sikaruttoa toisinaan; tämän vuoksi siansukuisten eläinten tuoreen lihan tuonti kyseisestä maasta olisi sallittava ainoastaan muihin tarkoituksiin kuin ihmisravinnoksi,
suu- ja sorkkatautia esiintyi vuonna 1996 maan tietyissä osissa, Kosovon ja Metohijan alueella, mutta rokotuksia ei suoritettu; tämän vuoksi naudan-, lampaan- ja vuohensukuisten lajien tuoreen lihan tuontia ei toistaiseksi tulisi sallia kyseiseltä alueelta,
Jugoslavian liittotasavallan vastuulliset eläinlääkintäviranomaiset ovat sitoutuneet ilmoittamaan 24 tunnin kuluessa faksilla, teleksillä tai sähkeellä komissiolle ja jäsenvaltioille vahvistuksen edellä mainittujen tautien esiintymisestä tai muutoksista niiden vastaisessa rokotuskäytännössä,
eläinten terveyttä koskevat vaatimukset ja terveystodistukset on mukautettava ottaen huomioon kyseisen kolmannen maan eläinten terveystilanne,
on vahvistettava muut terveyttä koskevat vaatimukset muuksi kuin ihmisravinnoksi tarkoitetulle lihalle direktiivin 92/118/ETY ja tuoreen lihan tuontia muuhun tarkoitukseen kuin ihmisravinnoksi koskevista edellytyksistä tehdyn komission päätöksen 89/18/ETY (7) mukaisesti,
määrävaltion sallimassa rauhasten ja elinten tuonnissa on noudatettava direktiivin 92/118/ETY säännöksiä,
tämän vuoksi olisi muutettava komission päätöstä 97/222/EY (8), jossa vahvistetaan luettelo kolmansista maista, jotka saavat käyttää terveystodistusten malleja kolmansista maista tuotujen lihavalmisteiden osalta,
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava seuraavien tuoreen lihan luokkien tuonti Jugoslavian liittotasavallasta, Kosovon ja Metohijan aluetta lukuun ottamatta:
a) kotieläiminä pidettyjen naudan-, lampaan- ja vuohensukuisten eläinten tuore liha, joka täyttää liitteen A mukaisessa terveystodistuksessa, jonka on oltava tavaraerän mukana, vahvistetut takeet;
b) kotieläiminä pidettyjen kavioeläinten tuore liha, joka täyttää liitteen B mukaisessa terveystodistuksessa, jonka on oltava tavaraerän mukana, vahvistetut takeet.
2. Jäsenvaltioiden on sallittava tuoreen sianlihan tuonti Jugoslavian liittotasavallasta, Kosovon ja Metohijan aluetta lukuun ottamatta, muihin tarkoituksiin kuin ihmisravinnoksi. Jäsenvaltioiden on varmistettava, että tällainen tuonti noudattaa päätöksessä 89/18/ETY ja direktiivissä 92/118/ETY vahvistettuja edellytyksiä ja täyttää liitteen C mukaisessa terveystodistuksessa, jonka on oltava jokaisen tavaraerän mukana, vahvistetut takeet.
Yhteisön alueelle saapumisen jälkeen ja valmistuksen aikana raaka-aine on sterilisoitava ilmatiiviissä astiassa vähintään F ° -arvoon 3; on tehtävä eläinlääkinnällinen tarkastus sen varmistamiseksi, että lopputuote on todella saavuttanut kyseisen arvon.
2 artikla
Korvataan päätöksessä 81/547/ETY sanat "Jugoslavian tasavallat Serbia, Montenegro ja Makedonia" ja "Jugoslavia" koko tekstissä sanoilla "entinen Jugoslavian tasavalta Makedonia".
3 artikla
Muutetaan päätös 97/222/EY seuraavasti:
1) Lisätään liitteessä olevaan I osaan seuraavat kohdat ISO-koodin aakkosjärjestyksen mukaan:
TAULUKON PAIKKA
.
2) Lisätään liitteessä olevaan II osaan seuraavat kohdat ISO-koodin aakkosjärjestyksen mukaan:
TAULUKON PAIKKA
.
4 artikla
Tätä päätöstä sovelletaan 1 päivästä marraskuuta 1997.
5 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä lokakuuta 1997.

Labels: 0
3
17
18